joelniklaus/EU_Wikipedias huggingface dataset:
Izjum

Izjum on linn Ukrainas Harkivi oblastis, Izjumi rajooni keskus. Asub Harkivi ja Donetski oblastite piiri lähedal Donetsi jõe ääres.

Ajalugu 
Esmakordselt on Izjumi mainitud 1571. aastal. Linn asutati 1681. 17.–18. sajandil asusid seal kasakarügemendid.

Sõjategevus 2022. aastal 
Venemaa 2022. aasta Ukrainasse sissetungi raames okupeerisid Venemaa Föderatsiooni relvajõud Izjumi linna 2022. aasta 1. aprillist kuni sama aasta 10. septembrini. Sissetungi alguses toimunud Izjumi lahing, mille raames Venemaa relvajõud vallutasid linna, algas 3. märtsil ja lõppes 1. aprillil. 10. septembril teavitas Venemaa kaitseministeerium Ukraina relvajõudude vastupealetungist tulenevalt, et nende väed on lahkunud Izjumi linnast. Perioodil, kui Venemaa relvajõud linna okupeerisid, oli linn nende vägedele oluliseks juhtimis- ja logistikakeskuseks. Venemaa sissetungi raames toimunud erinevate sõjaliste operatsioonide tõttu oli saanud kahjustada umbes 80% kesklinnas paiknenud hoonetest.

Vaata ka 
Izjumi lahing (1943)
Izjumi lahing (2022)

Viited

Välislingid 
 John Sparks. Ukraine invasion: Ferocious fighting for Izyum, the city that's like 'hell' for Russian soldiers. Sky News, 31. märts 2022
  Russia 'Leaving Death Behind Everywhere,' Zelenskiy Says After Discovery Of New Mass Grave. RFE/RL's Ukrainian Service, 16. september 2022
 VASILISA STEPANENKO. Ukraine finds new mass burials, says Russia “leaves death”. AP News, 16. september 2022

Ukraina linnad
Harkivi oblast
Rivne

Rivne (varem ka Rovno) on oblastilise alluvusega linn Lääne-Ukrainas, Rivne oblasti ja Rivne rajooni keskus. 

Linna on esmamainitud 1283. aastal.

1569. aastal sai linn Poola osaks

Pärast Poola teist jagamist 1793. aastal ei kuulunud linn veel Vene impeeriumi koosseisu, jäi Poolale, kuid asus Venemaa piiri lähedal. Pärast Poola kolmandat jagamist 1795. aastal sai linn lõpuks Vene impeeriumi osaks.

1919. aasta aprillis-mais, Esimese maailmasõja lõpus oli Lääne-Ukraina Rahvavabariigi valitsuse asukoht. 1921 läks linn Poolale. Teises maailmasõjas 1941 hävitasid sakslased juudid, kes moodustasid umbes poole linnaelanikest.

Sõdadevahelisel perioodil (1918-1939) kuulus Rivne taas Poolale ning linnas elas 52% juute, 31% poolakaid, 7% ukrainlasi, 6% venelasi ja 4% muid vähemusi.

2001. aasta rahvaloenduse andmetel oli Rivne elanikest ukrainlasi 91,6%, venelasi 6,8% ja valgevenelasi 0,6%.

Välislingid 
Linna koduleht

Ukraina linnad
Rivne oblast
Gregorios Nyssast

Gregorius Nyssast (القديس غريغوريوس النيصي; Άγιος Γρηγόριος Νύσσης; u 335 – pärast 394) oli kristlik piiskop ja pühak. Ta oli Basileios Suure noorem vend ja Gregorius Nazianzuse hea sõber. Ta on väga austatud isik nii õigeusu kirikus kui ka katoliikluses. Mõned teoloogid peavad tema naiseks Püha Theosebiat, teised arvavad, et viimane oli Gregoriuse ja Basileose õde, nagu seda oli ka püha Makrina noorem, veel üks pühak sellest austusväärsest perekonnast.

Elulugu

Gregorius otsustas hakata Nyssa piiskopiks aastal 372, tänapäeva Nevşehiri linnas Türgis Kapadookias. Ta vend Basileios nimetas ta piiskopina ametisse, kuna soovis piiskopist liitlast enda metropoliidi läheduses (Basileios oli Caesarea piiskop). Gregorius oli kohal ka teisel oikumeenilisel kirikukogul Konstantinoopolis, kus ta kaitses Nikaia usutunnistust arianismi vastu. 

Piiskopid
Pühakud
Kirikuisad
Sündinud 330. aastatel
Surnud 390. aastatel
Gerty Theresa Cori

Gerty Theresa Cori (neiupõlvenimega Radnitz; 15. august 1896 – 26. oktoober 1957) oli USA biokeemik.

Cori asus Karli Ülikoolis õppima meditsiini ja kohtas seal oma tulevast abikaasat Carl Ferdinand Corit. Nad lõpetasid koos 1920. aastal ülikooli ning emigreerusid 1922. aastal Ameerika Ühendriikidesse ja said selle kodakondsuse 1928. aastal. Erinevalt oma abikaasast oli Gertyl keeruline saada teaduses töökohti, sest tol ajal oli naiste roll teaduses väike. Cori abikaasat Carli julgustati koostööst Gertyga loobuma, kuid nad jätkasid ühiselt süsivesikute ainevahetuse uurimist.

Gerty Theresa Cori pälvis 1947. aastal koos oma abikaasa ning Argentina füsioloogi Bernando Houssayga glükogenolüüsi uurimise eest Nobeli füsioloogia- või meditsiiniauhinna. Gerty Cori on kolmas naine, kes on saanud Nobeli auhinna ja esimene naine, kes saanud Nobeli füsioloogia- või meditsiiniauhinna.

1947. aastal sai ta Washingtoni Ülikooli biokeemiaprofessoriks.

Tunnustus

 1947 Nobeli füsioloogia- või meditsiiniauhind
 1948 Ameerika Filosoofiaseltsi liige

Mälestuse jäädvustamine
Tema auks on nimetatud Cori kraater Kuul.

Vaata ka 
Cori tsükkel

Viited

Ameerika Ühendriikide biokeemikud
Nobeli füsioloogia- või meditsiiniauhinna laureaadid
Sündinud 1896
Surnud 1957
Velbert

Velbert on linn Saksamaa lääneosas Nordrhein-Westfaleni liidumaal Mettmanni kreisis. Velbergi mainitakse esmakordselt 875. aastal. 
1975 liideti kolm linna: Velbert, Neviges ja Langenberg. Tänapäeval jaguneb linn halduslikult kolmeks linnaosaks, mis vastavad endistele linnadele: Velbert-Mitte, Neviges ja Langenberg.

Geograafia 
Velbert asub 'Niederbergi' mägedel (Alam-mägi), mis on osa Bergi piirkonnast, umbes 20 kilomeetrid kirdes Nordrhein-Westfaleni liidumaa pealinnast Düsseldorf ja 12 kilomeetrid Wuppertalist lääne poole Ruhri jõe vasakul kaldal. Velbert seisab Niederbergi piirkonna kõrgeimas osas ja ka selle keskel. Selle keskmine kõrgus merepinnast on umbes 230 meetrit; selle kõrgeim punkt, 303 meetrit, on Hordt-Berg ja selle madalaim, umbes 80 meetri kaugusel, asub Nierenhof am Deilbachis. Velberti kõrgeim punkt on 263 m kõrgusel merepinnast, Friedrichstraße ja Langenberger Straße tänava nurgal.

Vapp 
Esimene vapp loodi 1882. aastal ja tühistati 1975. aasta kohaliku omavalitsuse reformis. 
See näitas Bergi (esialgselt Limburgi sümbol) Counts'i, hiljem Dukes'e lõvi ja võtmeid, mis viitasid lukksepadusele, traditsioonilisele tööstusele Velbertis.
Pärast 1975. aastat loodi uus vapp, mis sisaldas heraldilisi sümboleid kõigile kolmele varem iseseisvale linnale. Võti, viidates Velberti peamisele traditsioonilisele tööstusele, säilitati lihtsama kujundusega. Langenbergit esindab tammepuu, mis viitab Langenbergi vanade käte tammele. Võtme otsas olevad viilud viitavad Hardenbergi isandate vappile Nevigese vappilt.

Majandus 
Velberti peamine traditsiooniline tööstus on tootmine, peamiselt metallpõhised, tüüpilised tooted on lukud, hinged, väikesed tööriistad, voolikuklambrid. Enamik ettevõtteid on keskmise suurusega. On ka ettevõtteid, mis toodavad osad autotööstusele, näiteks sõidukite juurdepääsu süsteemide tarnijad Witte Automotive ja Huf. Lisaks sellele linnas asub Stein & Co Gmbhile, Sebo tolmuimejate tootja.

Rahvusvahelised suhted 
Velberti Kaksiklinnad on: Châtellerault, Prantsusmaa, alates 1965. aastast ja Corby, Inglismaa, alates 1966. aastast.
Alates 1979. aastast on need kolm linna ühinenud haruldaseks kolmepoolseks partnerluseks.
Velbertil on ka ühendused Thesprotiaga Kreekas ja Hacibektas Türgis.

Välislingid 

Velberti koduleht

Nordrhein-Westfaleni linnad
Mettmann

Mettmann on linn Saksamaa lääneosas Nordrhein-Westfaleni liidumaal, Mettmanni kreisi keskus. 

Mettmanni mainitakse esmakordselt 904. aastal. 

Linnas toodetakse metalldetaile autotööstuse jaoks.

Linna halduses on osa Neandertali orust, kust 1856 leiti neandertallase luustik ning kus tänapäeval asub Neanderthali muuseum.

Viited

Välislingid 

Mettmanni koduleht
Neanderthali muuseumi koduleht

Nordrhein-Westfaleni linnad
Maavärina magnituud

Magnituud Richteri skaala järgi on maavärina võimsuse kümnendsuurusjärk etalonmaavärina võimsuse suhtes.

Maavärina magnituud Richteri skaala järgi ei ole seega mitte füüsikaline mõõtühik (nagu meeter, kilogramm jms), vaid maavärina võimsuse suurusjärk etalonmaavärina võimsuse suhtes.

Tegelikult mõõdetakse seismogrammidelt spetsiifiliste maavärina lainete tekitatud võngete amplituudi.

Maavärina magnituud on defineeritud järgmiselt:Magnituud = LOG (maavärina energia/etalonmaavärina energia)Energia on meetodi kasutuselevõtmise aega (1935. aasta) arvesses võttes tihti esitatud ergides.

Etalonmaavärinaks on võetud sellise võimsusega maavärin, mis tekitab seismogrammil 1 μm suuruse võnke 100 km kaugusel maavärina epitsentrist standardse torsioonseismograafi puhul. Ettekujutuse saamiseks olgu öeldud, et see vastab 15 g TNT lõhkemisele.

Seismograafi registreeritud seismogrammil tekkinud võnke amplituudi suhteline suurus kasvab ruutjuurseosega võimsuste suhtest (magnituudist). Samal ajal kehtib ka ruutseos kaugusest, mis tähendab, et kaks korda kaugemal (200 km) väheneb amplituud neli korda.

Leides maavärina toimumise koha ning sügavuse, hinnatakse toimunud tõuke tugevust magnituudides, s.o suhtelist energia hulka, mis on vabanenud maavärina toimumisel.

Näide:

Maavärin magnituudiga 8,6 » energiaga 1026 ergi.

Sellele vastab 100 km kaugusel epitsentrist asuva seismograafi registreeritud seismogrammil võnkumine, mille amplituud on umbes 20 mm (20 000 μm).

Märkus:

Varem kasutusel olnud suhtelisest ühikust "ball" on loobutud.

Viited 

Seismoloogia
2007. aasta Iirimaa parlamendivalimised

2007. aasta Iirimaa parlamendivalimised toimusid 24. mai 2007. aastal. 
Iirimaa valimistel kindlustas endale kolmanda ametiaja senine peaminister Bertie Ahern, kelle partei Fianna Fail kogus 78 kohta. 166-kohalises parlamendis üldenamuse saavutamisest jäi Aherni parteil puudu viis kohta. Fianna Failiga kümme aastat koos valitsuskoalitsioonis olnud Progressiivsete Demokraatide Partei sai vaid kaks parlamendikohta, mis on kuue võrra vähem eelmise parlamendikoosseisuga võrreldes

Iirimaa valimised
Parlamendivalimised, 2007 Iirimaa
Parlamendivalimised
Apoteoos

Apoteoos on valitseja või kangelase jumalaks või pooljumalaks ülendamine, ka mingi sündmuse või idee ülistamine või jumalikuks ilmutuseks kuulutamine. 

Rooma keisrid alates Augustusest kuulutati senati poolt jumalaiks. Tavaliselt tehti seda pärast keisri surma, mõnikord (näiteks Caligula puhul) eluajal. Jumalateks kuulutati ka teisi populaarseid avaliku elu tegelasi, vastavalt senati otsusele, sageli poliitilistel põhjustel. 

Apoteoosiks on hiljem nimetatud mõne idee, sündmuse või isiku avalikku ülistamist või erakordset austamist. Seega on ka Hitleri ülistamine Natsi-Saksamaal ning Lenini, Marxi, Stalini ja teiste austamine pooljumalustena Nõukogude Liidus käsitletavad apoteoosina. 

Religioon
Demiurg

Demiurg on Jumal või jumalus, kes korrastab algkaose, võidab mütoloogilise ürgkoletise ja loob maailma. Esineb esmaloojana, kes hiljem muutub deus otiosuseks, aga ka uue põlvkonna aktiivse jumalana, kes jääb sekkuma maailma saatusesse. 

Esmakordselt esines demiurgi mõiste antiiksetes filosoofilistes ja teoloogilistes süsteemides. Järjekindlalt kasutas demiurgi mõistet Platon. Platonilt võtsid demiurgi mõiste üle aga gnostikud, kellel demiurg omandas keskse tähenduse. Platonismist ja gnostitsismist on aga kristlus olnud oma algusaegadel väga suuresti mõjutatud, seetõttu on demiurgi-idee sügaval kristluses olemas. Demiurgi mõistet kui sellist küll ei kasutata, kasutatakse mõistet Jumal, aga Jumala olemus sarnaneb paljuski demiurgi mõistele Platoni filosoofias ja gnostitsismis.

Sõna demiurg δημιουργός, dēmiourgos etümoloogia: kreeka sõnadest demos, mis tähendab (lihtsat) rahvast ja ergo, urgos töötama. Algselt tähendas see käsitöölist, rahva heaks töötajat, millest ajapikku kujunes laiem looja, kui sellise mõiste.

Allikas
Tarmo Kulmar. Üldine usundilugu I, õppesõnastik. Tartu 2000

Religioon
Teiste elu

"Teiste elu" (sks Das Leben der Anderen; kasutatud ka pealkirja "Teiste elud") on parima võõrkeelse filmi Oscari võitnud 2006. aasta Saksa film. Film räägib Ida-Berliini kultuurilisest maastikust enne Berliini müüri langemist, mida kontrollis Saksa DV salapolitsei Stasi. Samuti võitis film 2006. aastal Euroopa filmiauhinna kui aasta parim film.

Tegevustik 
Filmi "Teiste elud" tegevus toimub Ida-Berliinis viis aastat enne Berliini müüri langust ehk 1984. aastal. See oli aeg, mil Ida-Saksamaa valitsus kasutas tolleaegse salapolitsei Stasi abi, et julmalt inimeste järele nuhkida ja sellega oma võimu kindlustada.

Stasi ülemale Gerd Wieslerile (Ulrich Mühe) antakse ülesandeks nuhkida näitekirjanik Georg Dreymani (Sebastian Koch) ja tema kuulsa abikaasa Christa-Maria Sielandi (Martina Gedeck) järele. Antud operatsioon on riigile äärmiselt tähtis ja mängus on kõrgemate poliitiliste ringkondade huvid. Wieseler ei arvesta aga sellega, et mida sügavamale ta jälitavate maailma sukeldub, seda rohkem see teda muudab.

Välislingid 
 Ametlik võrguleht
 
 

Saksamaa filmid
2006. aasta filmid
Lippstadt

Lippstadt on linn Saksamaa lääneosas Nordrhein-Westfaleni liidumaal Soesti kreisis. Asub Lippe jõe ääres.

Lippstadt asutati 1184. või 1185. aastal. 

Linnas asub autotarvikute tootja Hella peakorter.

Välislingid 

Lippstadti koduleht

Nordrhein-Westfaleni linnad
Professorite kiri kaitseministrile

Professorite kiri kaitseministrile on avalik kiri, mille saatsid kaksteist Eesti ja Helsingi praegust või endist õppejõudu 23. aprillil 2007 kaitseminister Jaak Aaviksoole. Selles juhiti tähelepanu pronkssõduri teisaldamisega seotud riskidele ning pakuti koostööd nende analüüsil ja võimalikul maandamisel.

Pöördumisele kirjutasid alla Tartu ülikooli professorid Raul Eamets, Jüri Talvet ja Peeter Torop, Tallinna ülikooli professorid Martin Ehala, Mati Heidmets, Aleksander Pulver, Rein Ruutsoo, Raivo Vetik, Rein Veidemann ja emeriitprofessor Mati Hint, Tallinna tehnikaülikooli professor Rainer Kattel ning Helsingi ülikooli õppejõud Tiit Hennoste.

Kirja tähtsusest
Kirja analüüsi kohta vt
Selg, Peeter 2009. Vaevaline tee pronksmemuaristikast ühiskonnaanalüüsini. Acta Politica Estica 3: 99–131. [Selle kirja kohta eriti lk. 122–123 jj.]

Välislingid 
Professorite avalik kiri kaitseministrile Delfi, 23. aprill 2007.

Eesti poliitika
2007. aasta Eestis
Minden

Minden on linn Saksamaa lääneosas Nordrhein-Westfaleni liidumaal, Minden-Lübbecke kreisi keskus. Asub Weseri jõe ääres. Linna läbib ka Mittellandkanal.

Mindenit mainitakse esmakordselt 798. aastal, kui Karl Suur seal riigikogu kokku kutsus. 
Seitsmeaastase sõja ajal 1759. aastal peeti linna lähedal Mindeni lahing.

1973 liideti Mindeni linnaga mitu linnaümbruse valda.

Mindenis on sündinud antropoloog Franz Boas ja astronoom Friedrich Wilhelm Bessel.

Välislingid 

Mindeni koduleht

Nordrhein-Westfaleni linnad
Gertrude Elion

Gertrude Belle Elion (23. jaanuar 1918 New York – 21. veebruar 1999) oli USA biokeemik ja farmakoloog, kes 1988. aastal pälvis koos James Blacki ja George Hitchingsiga Nobeli füsioloogia- või meditsiiniauhinna.

Gertrude sündis juudi immigrantide peres. Ta lõpetas 1937. aastal Hunter College'i ja 1941 New Yorgi ülikooli. Kuna ta oli naine, ei saanud ta osaleda keemiaalases teaduslikus uurimistöös. Ta pidi leppima laboriabilise töökohaga ning pidas samal ajal keskkooliõpetaja ametit. Hiljem läks ta tööle George H. Hitchingsi Burroughs-Wellcome'i ravimifirmasse (praegu GlaxoSmithKline). 

Gertrude'il ei olnud doktorikraadi, kuid hiljem nimetati ta George Washingtoni ülikooli audoktoriks.

Teadustöö

Ravimid
 6-mercaptopurine (Purinethol) – esimene leukeemia ravim
 Azathioprine (Imuran) – esimene immuunreaktsiooni pärssiv ühend, mida kasutati elundite siirdamisel
 Allopurinol (Zyloprim) – podagraravim
 Pyrimethamine (Daraprim) – malaariaravim
 Trimethoprim (Septra) – meningiidi, sepsise, bakteriaalsete infektsioonide jm ravim
 Acyclovir (Zovirax) – viiruslike herpesetüvede raviks

Tunnustus
1988 – Nobeli meditsiiniauhind
1990 – valiti USA Rahvusliku Teaduste Akadeemia välisliikmeks
1991 – valiti USA Rahvusliku Meditsiiniakadeemia liikmeks
1991 – valiti Ameerika Kunstide ja Teaduste Akadeemia liikmeks
1991 – National Medal of Science
1995 – valiti Londoni Kuningliku Seltsi välisliikmeks

Välislingid

Ameerika Ühendriikide biokeemikud
Farmakoloogid
Nobeli füsioloogia- või meditsiiniauhinna laureaadid
Sündinud 1918
Surnud 1999
Greiz

Greiz on linn Saksamaal  Tüüringi liidumaal, Greizi kreisi halduskeskus. Asub Weiße Elsteri ääres.

Linna on esmakordselt mainitud 1209. aastal (Gradec).

Greiz jaguneb 15 linnaosaks: Caselwitz, Dölau, Gommla, Irchwitz, Kurtschau, Moschwitz, Obergrochlitz, Pohlitz, Raasdorf, Reinsdorf, Rothenthal, Sachswitz, Schönfeld, Thalbach ja Untergrochlitz.

Greiz on olnud tekstiilitööstuse keskus.

Viited

Välislingid 

 Greizi koduleht

Tüüringi linnad
Tüüringi vallad
Valdis Zatlers

Valdis Zatlers (sündinud 22. märtsil 1955 Riias) on Läti arst ja poliitik.

Ta valiti 31. mail 2007 seimis Läti presidendiks. Ta oli ametis 8. juulist 2007 kuni 8. juulini 2011.

Zatlers on lõpetanud 1979. aastal Riia Meditsiiniinstituudi. Ta töötas traumatoloog-ortopeedina, alates 1994. aastast Riia traumatoloogia- ja ortopeediahaigla juhina.

28. mail 2011 teatas ta, et algatab seimi laialisaatmise. Zatlersi meelest oli parlament liialt Läti oligarhide mõju all. 2. juunil 2011 toimunud presidendivalimistel valis seim Zatlersi asemel presidendiks Andris Bērziņši. Juulis kiideti rahvahääletusel parlamendi laialisaatmise heaks.

23. juulil 2011 asutas ta uue partei, Zatlersi Reformipartei (Zatlera Reformu partija (ZRP)).

Tunnustus
2008 Vürst Jaroslav Targa I järgu orden 
2009 Maarjamaa Risti ketiklassi teenetemärk
2011 Vabaduse orden (Ukraina)

Välislingid 

Läti presidendi koduleht (läti, inglise, saksa, prantsuse ja vene keeles)
 Kadri Ratt. Läti president keeldus meediaga suheldes vene keeles rääkimast EPL, 11. jaanuar 2009
 Hendrik Vosman.  Läti president esitas seimile ultimaatumi Postimees, 15. jaanuar 2009

Läti presidendid
Läti arstid
Traumatoloogid
Ortopeedid
Maarjamaa Risti ketiklassi teenetemärgi kavalerid
Sündinud 1955
Wangari Maathai

Wangari Muta Maathai (1. aprill 1940 Ihithe, Nyeri ringkond – 25. september 2011 Nairobi) oli Keenia keskkonna- ja ühiskonnaaktivist, Nobeli rahuauhinna laureaat (2004).

Ta kuulus Keenia suurima rahva kikujude hulka.

Maathai asutas 1987. aastal Keenia Mazingira Roheliste Partei. Ta oli ülemaailmse puude istutamise ja kasvatamise üks tulisemaid eestvedajaid. 

2003. aasta jaanuarist kuni 2005. aasta novembrini oli ta president Mwai Kibaki valitsuses keskkonna- ja loodusvarade abiminister.

Elulugu
Ta sai hea hariduse kloostrikoolis ning õppis USA-s ja Saksamaal bioloogiat. Aastal 1971 sai ta esimese Keenia päritolu naisena doktorikraadi (Nairobi Ülikoolist). Samal aastal sai temast selle ülikooli esimene veterinaaranatoomia professor. 

Aastal 1977 kutsus ta ellu rohelise vöö liikumise, milles osalejad rajasid paljudes Aafrika maades puukoole ja istutasid puid kaitseks erosiooni eest. 

Temast sai Keenia naisliikumise käilakuju. Ta oli 1981–1987 organisatsiooni National Council of Women in Kenya president ja hiljemgi selle eestseisuse liige.

Maathaid, kes vastustas president Daniel arap Moid, vangistati ja piinati 1990ndatel korduvalt. Ka Amnesty International astus korduvalt tema vastu välja. 

Aastal 1997 kandideeris Waathai edutult parlamendiliikmeks ja presidendiks. Aastal 2002 valiti ta Rahvusliku Vikerkaarekoalitsiooni kandidaadina Keenia parlamenti. Uus Keenia president Mwai Kibaki nimetas Maathai keskkonnakaitse aseministriks.

Waathai tegeles ka globaalse soojenemise ja kliimaõigluse probleemidega. Ta oli Rooma Klubi liige. 

Ta suri emakavähi opereerimisel tekkinud tüsistustesse.

Wangari Maathai järgi sai nime Keenias elav haruldane kiil Maathai pikkjalg (Notogomphus maathaiae).

Teosed
The Green Belt Movement, 1988 
Replenishing the Earth, 2010

Tunnustus
1984 – õige elamisviisi auhind
2004 – Nobeli rahuauhind oma panuse eest jätkusuutliku arengu, demokraatia ja rahu saavutamisel 
2004 – Petra Kelly auhind
2006 – Indira Gandhi rahupreemia
2009 – Maailma Tuleviku Nõukoja auliige

Isiklikku
Wangaril sündisid lapsed Waweru, Wanjira ja Muta. 

1980. aastal laskis abikaasa end temast lahutada, sest naine olevat "liiga haritud, liiga tugev, liiga edukas, liiga isepäine ja liiga raskesti kontrollitav". 

Nobeli rahuauhinna laureaadid
Keenia poliitikud
Sündinud 1940
Surnud 2011
Emily Greene Balch

Emily Greene Balch (8. jaanuar 1867 – 9. jaanuar 1961) oli USA õpetlane, kirjanik ja patsifist, kes 1946. aastal pälvis koos John Mottiga Nobeli rahuauhinna panuse eest Naiste Rahvusvahelise Rahu ja Vabaduse Liidu arengusse.

1921. aastal loobus ta unitarismist ja hakkas kveekeriks. 

Ta jäi elu lõpuni vallaliseks.

Nobeli rahuauhinna laureaadid
Ameerika Ühendriikide inimesed
Sündinud 1867
Surnud 1961
Jihlava

Jihlava (saksa keeles Iglau) on linn Tšehhis, Vysočina maakonna keskus. Asub Jihlava jõe ääres.

Vaata ka 
 Jihlava rahvusvaheline dokumentaalfilmide festival

Viited

Välislingid 

 Jihlava koduleht

Tšehhi linnad
Vysočina maakond
Michael Weatherly

Michael Weatherly, Jr. (sündinud 8. juulil 1968 New Yorgis) on USA näitleja.

Tema tuntuimad seriaalirollid on Logan ehk Eyes Only USA seriaalis "Must ingel" ja eriagent Tony DiNozzo osa draamasarjas "NCIS: Kriminalistid".

Osaline filmograafia

Filmirollid
"Meet Wally Sparks" (1997) – Dean Sparks 
"Asteroid" (1997) – Dr. Matthew Rogers 
"The Specials" (2000) – Verdict
"Her Minor Thing" (2005) – Tom

Seriaalirollid
"The City (1995–1996), "Loving" (1992–1995) – Cooper Alden 
"Significant Others (1998) – Ben Chain 
"Jesse" (6 jagu, 1998) – Roy
"Võluvägi" ("When Bad Warlocks Go Good", 1999) – Brendan Rowe
"Ally McBeal" (1 jagu, 2000) – Wayne Keebler
"Must ingel" (2000–2002) – Logan Cale (aka Eyes Only) 
"JAG" (2 jagu, 2003) – NCIS eriagent Anthony "Tony" DiNozzo
"NCIS: Kriminalistid" (2003–) – eriagent Anthony "Tony" DiNozzo

Eraelu
Weatherly oli aastatel 1995–1997 abielus oma "The City" kaasnäitleja Amelia Heinlega, kellega tal on poeg August Weatherly. Seriaali "Must ingel" filmimise ajal oli ta mõnda aega kihlatud kaasnäitleja Jessica Albaga. 2009. aastal abiellus Bojana Jankovićuga, kes on elukutselt arst. Neil on 2 last: tütar Olivia (sündinud 2012) ja poeg Liam (sündinud 2013). Neil on saksa lambakoerad Oriana ja Quantum.

Välislingid
 Koduleht
 

Ameerika Ühendriikide filminäitlejad
Ameerika Ühendriikide televisiooninäitlejad
Sündinud 1968
Soela väin

Soela väin (rootsi keeles Sele sund) on väin Saaremaa ja Hiiumaa vahel. Soela väin ühendab Väinamerd Läänemere avaosaga.

19. sajandi ajaloolase, etnograafi ja folkloristi Carl Friedrich Wilhelm Russwurmi järgi tuleneb väina nimi eestirootsi keele sõnast söäl''', millega rannarootslased tähistasid hüljest (väina nimi oli eestirootsi keeles Söälasund'').

Väina laius on umbes 6 km, põhjas on palju madalikke, kive ja liivikuid. Neid eraldavad mõned kitsad 2–3 m sügavused läbipääsud.

Soela väinas asuvad Pihlalaid, Suurkuiv, Väikekuiv ja Saaparahu.

Soela väina ümbruses asuvad ka Soela sadam ja  Sõru sadam.

Viited 

Läänemere väinad
Eesti väinad
Admiral Kuznetsov

Admiral Kuznetsov (vene keeles Адмирал Кузнецов, täisnimega Адмирал флота Советского Союза Кузнецов Admiral Flota Sovetskogo Sojuza Kuznetsov) on Venemaa lennukikandja, Venemaa sõjalaevastiku lipulaev.

Ajalugu 
Laeva hakati ehitama 1983. aastal, see lasti vette 1985. aastal ja valmis 1991. aastal, kuid täiesti töökorda sai alles 1995. aastal. See on esimene ja ka viimane valminud oma klassi lennukikandja.

Laeva nimi oli algul Tbilisi, seejärel Leonid Brežnev ja aastal 1990 sai ta nime admiral Nikolai Kuznetsovi järgi. 

Admiral Kuznetsovi kodusadam on Severomorsk.

Laeva tekile mahub 24 Su-33, 12 MIG-29K lennukit või 24 Ka-27 helikopterit.

2018. aasta seisuga on see ainus mereväe teenistuses olev lennukikandja Venemaal. 

2012. aastal läks laev remonti, mille käigus kaasajastati selle raadioelektroonika ja relvastus.

2016. aastal osales see Venemaa sõjalises operatsioonis Süürias. Admiral Kuznetsovi sõjaretk läks riigile maksma 7 miljardit rubla. Sõjalise operatsiooni käigus Süürias kaotas lennukikandja kaks oma hävituslennukit: need purunesid laevatekile maandumisel, lendurid katapulteerusid. 

2017. aasta oktoobris läks laev remonti Murmanski laevaremonditehasesse Rosljakovos. Moderniseerimisele kulub 60 miljardit rubla. Admiral Kuznetsov peab mereväe teenistuses tagasi olema 2021. aastal.

2018. aasta sügisel sai laev ujuvdokist PD-50 väljudes vigastuse, kui ujuvdokk elektrikatkestuse tõttu vee alla vajus ning üks selle 70-tonnistest tornkraanadest laevatekile kukkus ja 4 × 5 meetri suuruse rebendi tekitas.

Laeva üldandmed
Pikkus: 302,3 m
Laius: 73 m
Veeväljasurve: 58 500 t
Kiirus: 32 sõlme
Meeskond: 1960 inimest

Vaata ka
Admiral Kuznetsovi klassi lennukikandja

Viited

Välislingid

Artikkel Admiral Kuznetsovist ajalehes Zavtra (vene keeles)
Vene ristlejal puhkes tulekahju, Postimees, 7. jaanuar 2009 
David Axe, Your Aircraft Carrier Is a Piece of Crap

Lennukikandjad
Nõukogude Liidu sõjalaevad
Venemaa Föderatsiooni sõjalaevad
It Happened at the World's Fair

"It Happened at the World's Fair" on 1963. aasta USA muusikaline mängufilm.

Filmis on kõrvalosa Kurt Russellil, kelle näitlejakarjäär sai alguse just sellest filmist. Ta mängib seal noort poissi, kellele Mike Edwards raha annab, et ta teda jalaga lööks, et viimasel oleks põhjust meditsiiniõe vastuvõtule minna.

Tegevustik
Mike Edwards ja tema paarimees Danny on lennukipiloodid. Danny mängib aga kogu raha maha ja mehed hakkavad uut rahateenimisvõimalust otsima. Nad sõidavad väljanäitusele World's Fairi, kus Danny proovib õnne hasartmängudega, Mike aga on sunnitud hoolt kandma väikese hiina tüdruku Sue-Lini eest, kelle isa kaduma on läinud. Mike'le hakkab aga silma World's Fairi meditsiiniõde Diane Warren, kes Mike'st esialgu üldse mitte huvitatud ei ole.

Peamised osatäitjad
Elvis Presley (Mike Edwards)
Joan O'Brien (meditsiiniõde Diane Warren)
Vicky Tiu (väike hiina tüdruk Sue-Lin)
Yvonne Craig (Dorothy Johnson)
H.M. Wynant (Vince Bradley)

Laulud
"Beyond the Bend"
"Relax"
"Take Me to The Fair"
"They Remind Me Too Much of You"
"One Broken Heart for Sale"
"I'm Falling In Love Tonight"
"Cotton Candy Land"
"World of Our Own"
"How Would You Like to Be"
"Happy Ending"

Välislingid 
 

Elvis Presley filmid
1963. aasta filmid
Double Trouble

"Double Trouble" (eestikeelne pealkiri "Topelt-tüli") on 1967. aasta USA muusikaline mängufilm.

Loo on kirjutanud Mark Brandel.

Süžee
Guy Lambert on laulja, kes avastab, et ta tüdruksõber Jill Conway on verinoor, mistõttu paar lahku läheb. Jilli isa saadab tüdruku Euroopasse kooli. Juhtumisi on ka Guy'l sinnakanti asja. Laeval nad kohtuvad ja jätkavad oma teekonda koos. Hakkab aga tunduma, et keegi tahaks neid järjekindlalt justkui tappa.

Peamised osatäitjad
Elvis Presley (Guy Lambert)
Annette Day (Jill Conway)
John Williams (Gerald Waverly)
Yvonne Romain (Claire Dunham)
Chips Rafferty (Archie Brown)
Norman Rossington (Arthur Babcock)

Laulud
"Double Trouble"
"Baby If You'll Give Me All of Your Love"
"Could I Fall In Love"
"Long Legged Girl (with the Short Dress On)"
"City By Night"
"Old MacDonald"
"I Love Only One Girl"
"There Is So Much World to See"
"It Won't Be Long"
"Never Ending"
"Blue River"
"What Now What Next Where To"

Välislingid 
 

Elvis Presley filmid
1967. aasta filmid
Live a Little, Love a Little

"Live a Little, Love a Little" (eestikeelne pealkiri "Veidi elu, veidi armastust") on 1968. aasta USA muusikaline mängufilm.

Süžee
Greg Nolan naudib elu rallitades bagiga liivarannas. Seal kohtab ta aga saladuslikku tüdrukut, kes nimetab end Bernice'ks. Viimane aga kipub Gregi elu ära rikkuma: mees kaotab naise pärast töökoha ja kodu. Greg peab ohjad enda kätte võtma, et päästa oma normaalset argielu.

Film põhineb Dan Greenburgi romaanil "Kiss My Firm But Pliant Lips".

Filmis on kõrvalroll Elvise isal Vernonil. Teda võib näha fotomodellina basseiniäärse konverentsilaua taga istumas.

Peamised osatäitjad
Elvis Presley (Greg Nolan)
Michele Carey (Bernice/Betty/Suzie/Alice)
Brutus (koer Albert)
Rudy Vallee (Louis Penlow)
Celeste Yarnall (Ellen)
Don Porter (Mike Lansdown)
Dick Sargent (Harry Baby)
Sterling Holloway (Milkman)

Laulud
"Wonderful World"
"Edge of Reality"
"A Little Less Conversation"
"Almost In Love"

Välislingid 
 

Elvis Presley filmid
1968. aasta filmid
Change of Habit

"Change of Habit" on 1969. aasta USA muusikaline mängufilm.

Süžee
Kolm nunna, õde Michelle Gallagher, õde Irene Hawkins ja õde Barbara Bennett, lähevad geto linnaosasse missioonile, kus nad kohtavad kohalikku arsti dr John Carpenteri. Dr John armub õde Michelle'i teadmata, kellega tegelikult tegu on.

Loo on kirjutanud John Joseph ja Richard Morris.

Peamised osatäitjad
Elvis Presley (dr John Carpenter)
Mary Tyler Moore (õde Michelle Gallagher)
Barbara McNair (õde Irene Hawkins)
Jane Elliot (õde Barbara Bennett)
Edward Asner (leitnant Moretti)
Leora Dana (ema Joseph)
Regis Toomey (isa Gibbons)

Laulud
"Let us Pray"
"Change of Habit"
"Rubberneckin'"
"Have a Happy"

Elvis Presley filmid
1969. aasta filmid

Välislingid
Elvis nii nagu ta on

"Elvis nii nagu ta on" (originaalpealkirjaga "Elvis – That's the Way It Is") on 1970. aasta USA dokumentaalfilm Elvis Presley esinemistest 1970. aasta suvel Las Vegase International hotelli sõuruumis.

2001. aastal lasti välja filmi uus versioon (Special Edition).

Süžee
Film algab kiire ja energilise esitusega laulupõimikust "Mystery Train" / "Tiger Man" Las Vegase sõuruumist.

Film jätkub venivate stuudioproovidega Elvise ja TCB Bandi seltsis. Stuudio seinte vahel võib kuulda mitmeid lihvimata esitusi, tunda Elvise lõppematut energiat ja näha tema unikaalset huumorisoont.

Stuudioproovidele järgnevad proovid Las Vegases, kuhu on kaasatud ka taustalauljad (vokaalansamblid Imperials ja Sweet Inspirations), samuti peaproov sõuruumis, kus antakse lauludele veel viimane lihv.

Lõpuks saabub aeg, mil Elvis publiku ette astub ja näitab, milleks ta võimeline on.

Filmi lõpetavad kaadrid Elvise kohtumisest meelelahutusmaailma kuulsustega.

Laulud

1970. aasta versioon
"Mystery Train" / "Tiger Man"
"Next Step Is Love"
"Bridge Over Troubled Water"
"You Don't Have To Say You Love Me"
"That's All Right"
"How The Web Was Woven"
"Little Sister" / "Get Back"
"Words"
"My Baby Left Me"
"Crying Time"
"Love Me"
"You Don't Have To Say You Love Me"
"Twenty Days And Twenty Nights"
"Bridge Over Troubled Water"
"Cattle Call"
"Chime Bells"
"Santa Claus Is Back In Town"
"Words"
"Mary In The Morning"
"That's All Right"
"I Got A Woman"
"Hound Dog"
"Heartbreak Hotel"
"Love Me Tender"
"I Can't Stop Loving You"
"Just Pretend"
"The Wonder Of You"
"In The Ghetto"
"Patch It Up"
"You've Lost That Loving Feeling"
"Polk Salad Annie"
"One Night"
"Don't Be Cruel"
"Blue Suede Shoes"
"All Shook Up"
"You Don't Have To Say You Love Me"
"Suspicious Minds"
"Can't Help Falling In Love"

2001. aasta (Special Edition) versioon
"Mystery Train" / "Tiger Man"
"Words"
"The Next Step Is Love"
"Polk Salad Annie"
"Cryin' Time"
"That's All Right"
"Words"
"Little Sister"
"What'd I say"
"Stranger In The Crowd"
"How The Web Was Woven"
"I Just Can't Help Believin'"
"You Don't Have To Say You Love Me"
"You Don't Have To Say You Love Me"
"Bridge Over Troubled Water"
"Words"
"You've Lost That Lovin' Feeling"
"Mary In The Morning"
"Polk Salad Annie"
"That's All Right"
"I've Lost You"
"Patch It Up"
"Love Me Tender"
"You've Lost That Lovin' Feeling"
"Sweet Caroline"
"I Just Can't Help Believin'"
"Tiger Man"
"Bridge Over Troubled Water"
"Heartbreak Hotel"
"One Night"
"Blue Suede Shoes"
"All Shook Up"
"Polk Salad Annie"
"Suspicious Minds"
"Can't Help Falling In Love"

Elvis Presley filmid
Ameerika Ühendriikide dokumentaalfilmid
1970. aasta filmid
Eluloofilmid
Końskowola

Końskowola on küla Edela-Poolas Lublini vojevoodkonnas Puławy maakonnas, Końskowola valla halduskeskus. See asub Kurówka jõe ääres Puławyst 5 km idas, Kurówist 10 km läänes ja Lublinist 42 km läänes.

Küla läbib maantee Droga Krajowa 12 (DK12) ja raudteeliin (E-20).

Nimi
Nimi "Końskowola" on lähedane fraasile "Końska Wola" ('hobuse tahe'). Rahvaetümoloogia järgi ongi tegemist lühendiga sellest fraasist. Muistendi järgi tahtis talumees ristteel pöörata ühte suunda, hobune teise suunda. Hobuse tahe jäi lõpuks peale.

Tegelikult sai küla nime Wola Konińska seoses sellega, et Jan z Konina (Jan Koninist) omandas Wola Witowska ehk Witowska Wola küla. Hiljem oli küla nimi Konińska Wola, kuni see 19. sajandil omandas praeguse kuju.

Ajalugu
Küla tekkis tõenäoliselt 14. sajandil.

8. juunil 1532 sai küla linnaõigused, kuid pärast 1870. aasta jaanuariülestõusu kaotas Końskowola linnaõigused ning pole seda tänini uuesti saanud.

Turism
Vaatamisväärseteks peetakse kahte katoliku kirikut ja luterliku surnuaia jäänuseid.

Końskowola on tuntud ka poola luuletajate Franciszek Dionizy Kniaźnini ja Franciszek Zabłocki surmakohana.

Muud
Henryk Sienkiewicz, tuntud poola kirjanik ja Nobeli kirjandusauhinna laureaat, märkis oma ajaloolises romaanis "Tule ja mõõgaga": 
- "(...) Härra Zagłoba märkas, et Końskowolas oli ka õlu lahja (...)"

Lublini vojevoodkonna külad
Truman Capote

Truman Capote (sünninimi Truman Streckfus Persons; 30. september 1924 New Orleans – 25. august 1984 Los Angeles) oli Ameerika Ühendriikide kirjanik.

Truman Capote'i tuntuim teos on "Hommikueine Tiffany juures" ("Breakfast at Tiffany's"), mis ilmus 1958. aastal. 

1961. aastal linastus romaani põhjal film "Hommikueine Tiffany juures" legendaarse Audrey Hepburniga peaosas.

Eesti keelde on romaani tõlkinud Udo Uibo 1984. aastal, 2002. aastal ilmus kordustrükk. Eesti keelde on tõlgitud ka Capote'i teine menuk "Külmavereliselt". See ilmus Enn Soosaare tõlkes 1968. aastal, kordustrükk 1994. aastal.

Muud 
Truman Capote ja tema teine tähtteos "Külmavereliselt" on andnud ainest Gerald Clarke'i kirjutatud biograafiale "Capote", mille põhjal on valminud film "Capote". Filmi nimiosatäitja Philip Seymour Hoffman võitis parima meesnäitleja Kuldgloobuse ja Oscari.

Välislingid 
 Toomas Raudam, "Külmavereliselt tapetud kuulus kirjanik" Postimees, 6. märts 2006

Ameerika Ühendriikide kirjanikud
Sündinud 1924
Surnud 1984
Dexter

"Dexter" on Ameerika Ühendriikide draamasari sarimõrvar Dexter Morganist (Michael C. Hall), kes töötab Miami politseijaoskonnas kriminalistina, olles spetsialiseerunud verepritsmete analüüsimisele. 

Sari põhineb Jeff Lindsay romaanidel "Darkly Dreaming Dexter" (2006; eesti keeles ilmunud pealkirjaga "Dexteri sünged unenäod"), "Dearly Devoted Dexter" (2006), "Dexter in the Dark" (2008) ja "Dexter by Design" (2009).

Sarja esimene hooaeg oli Ameerika Ühendriikides eetris 2006. aasta sügisel. Teine hooaeg tuli näitamisele algusega 30. septembril 2007, kolmas 28. septembril 2008, neljas 27. septembril 2009, viies 26. septembril 2010 ja kuues 2. oktoobril 2011. Sarja seitsmes esilinastus 30. septembril 2012. 2013. aasta jaanuaris otsustati, et kaheksanda hooaja algus tuuakse ettepoole ning see algas 30. juunil 2013. Swhowtime teatas 2013. aasta aprillis, et 8. hooaeg jääb sarja viimaseks. Sarja viimane, 96. osa linastus 2013. aasta 22. septembril.

Osatäitjad
Michael C. Hall – Dexter Morgan
Jennifer Carpenter – Dexteri õde Debra Morgan
Lauren Vélez – leitnant María LaGuerta (kuni 7. hooajani)
David Zayas – detektiiv Angel Batista
James Remar – Dexteri isa Harry Morgan  
C.S. Lee – Vince Masuka
Devon Graye – noor Dexter
Desmond Harrington – Joey Quinn (alates 3. hooajast)
Aimee Garcia – Angel Battista õde ja Dexteri lapsehoidja Jamie Batista (alates 6. hooajast)

Kõrvalosatäitjad
Julie Benz – Dexteri abikaasa Rita Bennett (1.–4. hooaeg)
Christian Camargo – Rudy Cooper (1. hooaeg)
Mark Pellegrino – Paul Bennett (1. hooaeg)
Erik King – seersant James Doakes (1.–2. hooaeg)
Jaime Murray – Lila Tournay (2. hooaeg)
Jimmy Smits – Miguel Prado (3. hooaeg)
Keith Carradine – eriagent Frank Lundy (2. ja 4. hooaeg)
David Ramsey – Anton Briggs (3.–4. hooaeg)
John Lithgow – Arthur Mitchell (4. hooaeg)
Julia Stiles – Lumen Ann Pierce (5. hooaeg)
Jonny Lee Miller – Jordan Chase (5. hooaeg)
Colin Hanks – Travis Marshall (6. hooaeg)
Edward James Olmos – professor Gellar (6. hooaeg)
Billy Brown – detektiiv Mike Anderson (6.–7. hooaeg)
Yvonne Strahovski – Hannah McKay (7.–8. hooaeg)
Charlotte Rampling – dr Evelyn Vogel (8. hooaeg)
Darri Ingolfsson – Oliver Saxon / Daniel Vogel (8. hooaeg)

Viited

Ameerika Ühendriikide draamasarjad
Ameerika Ühendriikide kriminaalsarjad
Järkamine

Järkamine on puumaterjali saagimine ettenähtud pikkusmõõtu.

Välislingid
Laasimine, järkamine Youtube'i video

Puidutöötlemine
Metsandus
Elvis in Concert

"Elvis in Concert" on telesaade kahest Elvis Presley kontserdist, mis toimusid 1977. aasta 19. juunil USA Nebraska osariigis Omahas ja 21. juunil Lõuna-Dakota osariigis Rapid Citys. Saade oli esimest korda eetris pärast laulja surma oktoobris 1977 telekanalil CBS.

Filmitud kaadrid annavad tunnistust Elvise väga halvast tervislikust seisundist. Ta paistab seal tursunud, tal on rääkimisega raskusi, kuid siiski võimas lauluhääl ja säilinud huumorimeel. Saate lõpetab Elvise isa Vernoni pöördumine fännide poole, mis filmiti pärast Elvis Presley surma.

Algselt oli plaanis filmida vaid esimene sõu Omahas, kuid kuna Elvis oli nii vormist väljas, võeti üles ka ülejärgmisel päeval Rapid Citys toimunud kontsert (20. juuni kontsert Cincinnatis jäi tehnilistel põhjustel filmimata).

Palad
"Also Sprach Zarathustra"
"See, See Rider"
"That's All Right"
"Are You Lonesome Tonight?"
"(Let Me Be Your) Teddy Bear" / "Don't Be Cruel"
"You Gave Me A Mountain"
"Jailhouse Rock"
"How Great Thou Art"
"I Really Don't Want To Know"
"Hurt"
"Hound Dog"
"My Way"
"Can't Help Falling In Love"

Elvis Presley televisiooni erid
Tartu Tamme staadion

Tamme staadion on jalgpalli- ja kergejõustikustaadion Tartus. Siseruumides tegeletakse ka maadlusega. 

Staadionil on istekohti 1638. Tegemist on UEFA 2. kategooria staadioniga, mõõtmed on 105×68 m. Staadionikompleksi kuulub ka murukattega harjutusväljak ja jalgpalli kunstmuruväljak.

Staadion asub Tammelinnas, aadressil Tamme puiestee 1.

1990. aastal toimusid Tamme staadionil Tartu muusikapäevad.

Spordiklubid

Jalgpall
Praegu on Tamme staadion Meistriliiga jalgpalliklubi JK Tammeka kodustaadion, samas mängisid ka JK Tammeka eelkäijad JK Maag Tammeka ja Tartu JK Tammeka. 2008–2009 oli see koduks ka JK Welco Elektrile. Tegevuse lõpetanud meeskondadest on seal tegutsenud FC DAG ja Tartu SK 10.

Maadlus
Staadioni siseruumides tegutseb spordiklubi Englas, mis tegeleb Kreeka-Rooma maadluse ja köieveoga.

Remonditööd
1999. aastal korraldatud projektikonkursi Tamme staadioni uue tribüünihoone tarbeks võitsid Andres Siim ja K. Ausing.

2007–2008
Aastatel 2007 ja 2008 toimusid Tamme staadionil rekonstrueerimistööd, mille käigus:
remonditi jalgpalliväljak – töid teostas AS Rand ja Tuulberg ning tööde eeldatav maksumus oli umbes 14 miljonit krooni;
paigaldati uued aluskihid;
ehitati välja drenaaži- ja kastmissüsteem;
paigaldati rahvusvahelise jalgpalliliidu FIFA nõuetele vastav siirdemuru;
rekonstrueeriti jooksurajad;
ehitati rahvusvahelise kergejõustikuliidu IAAF nõuetele vastavad kaugus-, teivas- ja kõrgushüppe ning kuulitõuke-, kettaheite- ja odaviskepaigad;
rajati staadionivalgustus;
rajati täiendav jalgpalli harjutusväljak.

2010–2011
28. mail 2011 taasavati renoveeritud staadion. Staadionile ehitati ka uus tribüünihoone, mis mahutab umbes 1660 pealtvaatajat. Ehitus läks maksma ligi 4 miljonit eurot ning uuel staadionil võib pidada mistahes rahvusvahelisi kergejõustiku- või jalgpallivõistlusi.

Viited

Välislingid

Koduleht

Tartu avab reedel uuendatud Tamme staadioni, Tartu Postimees 28. juuli 2008
Tartu Tamme staadioni uuendamine jõudis lõpule ERR Sport, 5. veebruar 2013

Eesti jalgpallistaadionid
Eesti staadionid
Tartu spordiehitised
Tammelinn
Valga Põhikool

Valga Põhikool on üldhariduskool Valga linnas, aadressil Kungla 16.

Valga Põhikool praegusel kujul tekkis kahe kooli, Valga 1. ja 2. Põhikooli, ühinemisest 2000. aastal. 

Kool võitis 2009. aasta kauni kooli auhinna.

Välislingid
Valga Põhikool
 President Ilves andis Valga Põhikoolile kauni kooli auhinna

Valga koolid
Valga maakonna koolid
Taimõr

Taimõr võib tähendada mitut asja.
Taimõri (Dolgaani-Neenetsi) autonoomne ringkond
Taimõri rajoon
Taimõri poolsaar
Taimõri saar

Taimõr, jäämurdja, aurik (1909)
Taimõr, aatomijäämurdja (1989)

Vaata ka 
Taimõri järv
Taimõri laht
Ipswich (täpsustus)

Ipswich on mitme asula nimi:

 Ipswich on linn Suurbritannias
 Ipswich on linn USA-s Massachusettsis
 Ipswich on asula USA-s Lõuna-Dakotas
Pada jõgi

Pada jõgi on jõgi Põhja-Eestis Lääne-Virumaal.

Pada jõe lähe Miila külas ja see suubub Soome lahte. Jõe pikkus on 37,9 km.

Pada jõgi on Eesti üks tähtsamaid meriforelli kudejõgesid, vähesel määral koeb ka lõhe. Samuti esineb seal pea kogu ulatuses  jõeforelli, vähesel määral ka  harjust ja haugi. On teateid ka üksikute turbade kättesaamisest.

Välislingid 
 

Lääne-Viru maakonna jõed
Arvutuslaud

Arvutuslaud on lihtne ning väga vana mehaaniline arvutusseade. Paljudes kohtades kasutatakse seda tänini.

Tuntumad arvutuslauad on abakus, suanpan, soroban ja arvelaud.

Kirjeldus
Arvutuslaud kujutab endast raami, millele on paigaldatud kepikesed, traadid või nöörid, või lauda, milles on sooned või praod. Kivid liiguvad traadile, nöörile või kepikesele lükituna või soontes või pragude vahel.

Kive on kindel arv, mis tavaliselt on seotud positsioonisüsteemiga.

Enamasti jaguneb arvutuslaud pikuti kaheks osaks, nii et ühes osas asuvatel kividel on suurem (tavaliselt viiekordne) väärtus. Erandiks on arvelaud, mis aga nõuab murdudega arvutamiseks lisalauda.

Arvutuslauaga saab sooritada liitmist, lahutamist, jagamist, korrutamist ning isegi juurimist.

Ajalugu 

Arvutuslaud on kõige vanem teadaolev arvutusseade. See leiutati tõenäoliselt umbes 1100 eKr Hiinas või Indias.

See võeti kasutusele vanaajal (Euroopas Vana-Kreekas ja Vana-Roomas abakusena) juba enne kümnendsüsteemi üldist kasutuselevõttu. Alates 17. sajandist on arvutuslaudu hakanud välja tõrjuma arvutusmasin ning hiljem kalkulaator, nii et näiteks Lääne-Euroopas peetakse seda nüüdseks kõigest mänguasjaks, kuigi seda kasutavad pimedad. Kasutusel on arvutuslaud kohati ka Venemaal ja SRÜ riikides ning Hiinas ja Jaapanis.

Vanimaks säilinud arvutuslauaks (umbes 300 eKr) on Salamise tahvlid (Ateenas Rahvusmuuseumis).

Saksa arvutusmeister Adam Ries kirjeldas arvutuslaudade kasutamist teoses "Rechenbuch auf Linien und Ziphren in allerlei Handthierung / geschäfften und Kaufmanschafft".

Vaata ka
Joontel arvutamine
Yupana

Matemaatika

de:Abakus (Rechentafel)
Kingdom Hearts

"Kingdom Hearts" (jaapani キングダムハーツ, Kingudamu Hātsu?) on jaapanlaste tehtud action-rollimäng, mille avaldas 2002. aastal Square Co. (praegu Square Enix). Mäng on tehtud spetsiaalselt Sony PlayStation 2 jaoks. "Kingdom Hearts" valmis Square Co. ja Walt Disney Company koostöös.

Mäng toob kokku Final Fantasy tegelased Disney tegelastega.

Tegelased
Sora on peategelane. Tema ülesanded on leida üles uksed ja need sulgeda, sõpru otsida ja maailmu päästa.

Donald Duck või Piilupart Donald peab oma kuninga käsul leidma üles Mõõk-võtme (keyblade), mida kannab Sora. Kui ta Sora'ga kokku saab, lubab aidata tal oma sõbrad ja kuninga leida.

Goofy Goof või Trupi käib Donaldiga kaasas. Ka tema pidi oma kuninga käsul leidma üles Mõõk-võtme (keyblade), mida kannab Sora.

Kairi on üks Südame printsessidest. Peaaegu kogu mängu otsib Sora teda taga.

Riku on Sora sõber, kes kukkus pimedusse üpris mängu alguses. Oma tunded kaotanud Riku väidab, et keyblade on tema oma.

Ansem on viimane pätt selles mängus. Palju temast esimeses mängus pole teada, aga KH2-s on tema kohta rohkem infot.

Järjed
Kingdom Hearts: Re:Chains of Memories on järg Kingdom Heartsile. Nüüd, kui Sora on maailmad päästnud, läheb ta edasi otsima Rikut, sest Kairi oli ta juba leidnud.

Teine valmis järg on Kingdom Hearts 2.
Tom ja Jerry

"Tom ja Jerry" [tomm ja džerri] (originaalpealkirjaga "Tom and Jerry") on multifilmisari, mille tegemist juhtisid William Hanna ja Joseph Barbera (firma Hanna-Barbera; 1940–1958), Gene Deitch (1960–1962) ja Chuck Jones (firma Sib Tower 12 Productions; 1963–1967). Sarja peategelased on kass Tom ja hiir Jerry.

Esimene sarja "Tom ja Jerry" multifilm oli 1940. aastal valminud "Puss Gets The Boot".

Ameerika Ühendriikide komöödiasarjad
Ameerika Ühendriikide joonissarjad
Hummel

Hummel (kimalane), täisnimetusega Panzerfeldhaubitze 18M auf Geschützwagen III/IV (Sf) Hummel (SdKfz 165) oli Saksamaal Teise maailmasõja ajal toodetud kaudtuleotstarbeline liikursuurtükk.

Hummel oli üks maailma esimesi liikurhaubitsaid, mis ehitati kohandatud šassiile Geschutzwagen III/IV. Selle šassii loomiseks kasutas firma Deutsche Eisenwerke Panzer III Ausf. J rooli- ja juhtimisseadmeid ning Panzer IV Ausf. F veermikku, mootorit ja jahutussüsteemi. Masin oli relvastatud 150 mm haubitsaga, mis oli võimeline tulistama 43,5 kg kaaluvat mürsku 13,3 km kaugusele.

Hummelid olid tanki- ja soomusgrenaderidiviiside suurtükiväe pearelvadeks alates 1942. aastast. Tänu mobiilsusele said Hummelid rinde eesotsas olevate tankide kannul liikuda ja vajadusel ka oma haubitsate vahendusel tuge pakkuda ning rünnakuid läbi viia, vahetades kiiresti positsiooni. Hummeli meeskond ei olnud eriti hästi turvatud. Puudus katus, halva ilma eest kaitses ainult puldan ning soomus oli vaid 50 mm paks. Vaenlase äkilise rünnakuga oli võimalik masin kiiresti hävitada, näiteks käsigranaadiga. 

Kokku ehitati Hummelit aastatel 1942–1945 firmas Alkett 666 masinat. Aastatel 1943–1944 ehitas firma Deutsche Eisenwerke Hummeli šassiile 150 laskemoonaveokit (Munitionsträger Hummel).

Välislingid 

World War II Vehicles! Hummel inglise keeles

Liikursuurtükid
Saksa liikursuurtükid
Jagdpanther

Jagdpanther, täisnimetusega Panzerjager V Jagdpanther (Sd.Kfz. 173) on Teise maailmasõja lõpus, aastatel 1944–1945 Saksamaal toodetud tankihävitaja.

Jaanuaris 1944 hakati Jagdpantherit tootma firmas MIAG (Mühlenbau-Industrie AG), novembris lisandus uue tootjana MNH (Maschinenfabrik Niedersachsen-Hanover) ja detsembris MBA (Maschinenbau und Bahnbedarf). Aastatel 1944–1945 toodeti kokku 382 masinat (teistel andmetel ka 425).

Jagdpanther ehitati Pantheri šassiile, masin oli hästi soomustatud, kiire ning võimeline hävitama kõiki selle ajani loodud vaenlase tanke, isegi venelaste rasketanki IS-2. Meeskonnaliikmeid oli Jagdpantheris kokku 5. Liitlased kartsid seda masinat, kuna isegi väikesed Jagdpantheritest koosnevad väesalgad olid võimelised peatama terve soomusdiviisi. Ühe kuu jooksul ei suudetud toota rohkem kui 30 Jagdpantherit.

Tankitõrjesoomukid
Hetzer

Hetzer, täisnimega Jagdpanzer 38 (t) Hetzer (Sd.Kfz. 138/2) oli Teise maailmasõja ajal Saksa poolt Tšehhi tanki LT-38 veermikule ehitatud tankihävitaja. Masin sai esialgu nimeks Leichtes Sturmgeschütz 38(t), siis Panzerjäger 38 für 7.5cm Pak 39 L/48 ja lõpuks Jagdpanzer 38 (t) Hetzer.

Hetzeri prototüüp valmis 1944. aasta märtsis. See oli ehitatud Tšehhi päritolu tanki LT-38, mis Wehrmachtis oli nimeks saanud PzKpfw 38(t) originaalšassiile. Sellele ehitati tugevalt kaldus soomusplaatidest pealisehitis, mille esiplaati kinnitus esialgu 75 mm tankitõrjekahuri PaK39 L/48, hiljem aga 75 mm PaK42 L/70 – sama, millega olid relvastatud Panthrid. Suurtükk oli paigutatud esiplaadi tsentrist 380 mm paremale ja kaitstud suurtükimaskiga. Pealisehitise lael oli kuulipilduja MG 34, mida sai kasutada komandör ka masina seest kaugjuhtimisel ja periskoobiga sihtides. 

Hetzer sai ka laiemad, 350 mm roomikud, mis koosnesid kumbki 96 lülist. 

Hetzerit toodeti firmades Bömish-Mährische Maschinenfabrik ja Škoda aprillist 1944 kuni maini 1945 kokku 2584 masinat.

Peale Teist maailmasõda olid Hetzerid kasutusel kuni 1960. aastate keskpaigani Tšehhoslovakkia (ST-1) ja Šveitsi (G-13) relvastuses.

Välislingid 

LemaireSoft's Hetzer inglise keeles(arhiveeritud lehekülg)

Tankitõrjesoomukid
Marder III

Marder III olid Teise maailmasõja ajal sakslaste poolt tšehhide loodud tanki LT-38 veermikule ehitatud tankihävitajad. Sellise nime said 1944. aastal juba varem toodetud kolm mudelit – SdKfz 139, SdKfz 138 Ausf.H ja Ausf. M. 

Sd.Kfz. 139 oli relvastatud vene päritolu 76 mm kahuriga, mis pärast täiendamist sai nimeks 7,62 cm PaK 36. Seda masinat toodeti aprillist 1942 kuni 1943. aastani 363 masinat.

Sd.Kfz 138 Ausf. H ja Ausf. M olid mõlemad relvastatud 75 mm kahuriga PaK 40, kuid esimesel masinal oli lahtine kabiin koos kahuriga masina esiosas ning teisel taga. H-mudelit toodeti 1942. aasta novembrist kuni 1943. aasta aprillini 243 ning M-mudelit sealt edasi kuni 1944. aasta maini 975 masinat.

Välislingid 

WWII Technical Database inglise keeles

Tankitõrjesoomukid